Държавен вестник, бр. 98, 2009 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  98
между Министерството на транспорта на Репуб­
лика България и Министерството на транспорта 
на Руската федерация за организация на пряка 
международна железопътно-фериботна връзка 
между пристанищата Варна (Република Бъл­
гария) и Кавказ (Руска федерация), подписана 
на 18 януари 2008 г. в София, се организира и 
провежда от Изпълнителна агенция „Морска 
администрация“.“
Чл. 25. До конкурс може да бъде допуснат 
всеки кандидат, регистриран по Търговския за­
кон, който отговаря едновременно на следните 
изисквания:
1. има регистриран предмет на дейност – пре­
воз на товари по море; 
2. притежава опит в дейността превоз на 
железопътни товарни вагони и/или контейнери 
по море не по-малко от 5 години;
3. притежава документ за съответствие 
(Document of Compliance), който удостоверява 
изпълнението на изискванията на Междуна­
родния кодекс за управление на безопасната 
експлоатация на кораби и предотвратяване на 
замърсяването (ISM Code);
4. е финансово стабилен, професионално 
компетентен и с добра репутация.
Чл. 26. (1) Конкурсът за избор на български 
морски превозвач по пряката международна 
железопътно-фериботна връзка между приста­
нищата Варна (Република България) и Кавказ 
(Руска федерация) се обявява от изпълнителния 
директор на Изпълнителна агенция „Морска 
администрация“ в срок до един месец след 
получаване на писмено уведомление от бъл­
гарския железопътен превозвач по спогодбата 
за началото на експлоатацията на фериботната 
линия.
(2) Нов конкурс за определяне на български 
морски превозвач по пряката международна 
железопътно-фериботна връзка между приста­
нищата Варна (Република България) и Кавказ 
(Руска федерация) се провежда:
1. не по-късно от 3 месеца преди изтичането 
на срока по чл. 4а, ал. 2; 
2. в случай на прекратяване на правата по 
чл. 29, т. 1 и 2.
(3) В случая по ал. 2, т. 2 новият конкурс 
се провежда не по-късно от два месеца след 
влизане в сила на решението по чл. 29, т. 1 
или получаване на заявлението по чл. 29, т. 2.
Чл. 27. Придобитите по реда на този раздел 
и раздел V права за извършване на превози 
на железопътни товарни вагони по пряката 
международна железопътно-фериботна връзка 
между пристанищата Варна (Република Бълга­
рия) и Кавказ (Руска федерация) не подлежат 
на преотстъпване.
Чл. 28. Заповедта на изпълнителния директор 
на Изпълнителна агенция „Морска администра­
ция“ за избор на български морски превозвач по 
пряката международна железопътно-фериботна 
връзка между пристанищата Варна (Република 
България) и Кавказ (Руска федерация), както 
и отнемането на правото за осъществяване на 
превозите преди изтичане на срока по чл. 4а, 
ал. 2 подлежат на обжалване по реда на Ад­
министративнопроцесуалния кодекс.
Чл. 29. Правата, произтичащи от избора на 
български морски превозвач по пряката между­
народна железопътно-фериботна връзка между 
пристанищата Варна (Република България) и 
Кавказ (Руска федерация), се прекратяват:
1. по решение на изпълнителния директор 
на Изпълнителна агенция „Морска админи­
страция“, когато:
а) се констатира, че изборът е направен въз 
основа на неистински документи или документи 
с невярно съдържание въз основа на влязло в 
сила съдебно решение;
б) лицето престане да отговаря на изисква­
нията на този раздел и раздел V;
в) определеният чрез конкурс български 
морски превозвач по пряката международна 
железопътно-фериботна връзка между приста­
нищата Варна (Република България) и Кавказ 
(Руска федерация) не започне дейността в 
24-месечен срок след приключване на кон­
курсната процедура с влязла в сила заповед 
на изпълнителния директор на Изпълнителна 
агенция „Морска администрация“ за избор на 
превозвач;
г) с прекратяване на дейността на еднолич­
ния търговец или на търговското дружество 
превозвач;
д) ако превозвачът не изпълнява изисква­
нията на чл. 4б;
е) ако при проверката по чл. 40 се кон­
статира несъответствие на плавателния съд с 
нормативно определените изисквания към него, 
съответно ако констатираното несъответствие 
не бъде поправено съгласно чл. 40, ал. 6; 
2. по заявление на превозвача, направено 
след изтичане на срока по чл. 37, ал. 3;
3. в случай на денонсиране на Спогодбата 
между Министерството на транспорта на Ре­
публика България и Министерството на транс­
порта на Руската федерация за организация на 
пряка международна железопътно-фериботна 
връзка между пристанищата Варна (Република 
България) и Кавказ (Руска федерация), подпи­
сана на 18 януари 2008 г. в София (утвърдена 
с Решение № 195 на МС от 2000 г.).“
§ 19. Създава се раздел V с чл. 30 – 41: